ધોધમાર વરસાદથી સર્વત્ર પાણી ભરાઇ જવા પામ્યા છે. બોરસદ - ધર્મજ હાઇવે પર પણ વધુ વરસાદને કારણે પાણી ભરાઇ ગયા હતા. આણંદ શહેરમાં પણ નિચાણવાળા વિસ્તારો ગરકાવ થઇ ગયા છે અને વાહનચાલકોને આ પાણીના કારણે મુશ્કેલી પડી હતી. હવામાન વિભાગ દ્વારા હજી ચાર-પાંચ દિવસ સુધી ભારે વરસાદની આગાહી કરવામાં આવી છે. જોકે આ વખતના ચોમાસાની વિશેષતા એ છે કે આ વર્ષે ઉમરેઠ અને પેટલાદમાં સારી શરૂઆત પછી વરસાદનું જોર દર વખતની જેમ નબળું પડ્યું છે તો ખંભાતમાં પણ ઓછો વરસાદ પડ્યો છે. જ્યારે આંકલાવને પાછળ મૂકી બોરસદ અને આણંદ તથા સોજિત્રા તાલુકાએ ૧૨ ઇંચની સપાટી વટાવી દીધી છે. જ્યારે પેટલાદ પણ લગોલગ છે. અને તારાપુરમાં પણ દસ ઇંચથી વધુ વરસાદ પડ્યો છે.